**คำนำ**

 ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ได้กำหนดให้องค์กรปกครองส่วนท้องถิ่น ดำเนินการจัดทำแผนพัฒนาท้องถิ่นสี่ปี เพื่อนำไปใช้ในการบริหารจัดการและเป็นกรอบในการจัดทำงบประมาณรายจ่ายประจำปี ซึ่งในส่วนของแผนงาน/โครงการตามแผนพัฒนาท้องถิ่นสี่ปี ที่ได้นำมาจัดทำงบประมาณรายจ่ายประจำปีนั้น จะต้องมีการจัดทำแผนการดำเนินงานเพื่อให้เกิดความเหมาะสมและสร้างสมดุลต่องบประมาณที่จะก่อให้เกิดประสิทธิภาพในการสร้างผลประโยชน์ให้มากที่สุด

 เทศบาลตำบลพรุพี จึงได้จัดทำแผนการดำเนินงาน ประจำปีงบประมาณ 2561 เพื่อให้สามารถบรรลุวัตถุประสงค์ให้เป็นไปตามนโยบายและแนวทางยุทธศาสตร์ตามแผนพัฒนาฯ ที่ได้วางไว้ และหวังว่าจะสามารถตอบสนองผลประโยชน์ให้แก่ประชาชนได้เป็นอย่างดี